CELEX: 62019CN0923
Language: hr
Date: 2019-12-17 00:00:00
Title: Predmet C-923/19: Zahtjev za prethodnu odluku koji je 17. prosinca 2019. uputio Tribunal Supremo (Španjolska) – Van Ameyde España S.A. protiv GES Seguros y Reaseguros S.A

30.3.2020   
            
            
               HR
            
            
               Službeni list Europske unije
            
            
               C 103/11
            
         
      Zahtjev za prethodnu odluku koji je 17. prosinca 2019. uputio Tribunal Supremo (Španjolska) – Van Ameyde España S.A. protiv GES Seguros y Reaseguros S.A
      (Predmet C-923/19)
      (2020/C 103/17)
      Jezik postupka: španjolski
      
         Sud koji je uputio zahtjev
      
      Tribunal Supremo
      
         Stranke glavnog postupka
      
      
         Tužitelj: Van Ameyde España S.A.
      
         Tuženik: GES Seguros y Reaseguros S.A.
      
         Prethodno pitanje
      
      Protivi li se članku 3. posljednjem stavku Direktive 2009/103/EZ Europskog parlamenta i Vijeća (1) od 16. rujna 2009. u odnosu na osiguranje od građanskopravne odgovornosti u pogledu upotrebe motornih vozila i izvršenje obveze osiguranja od takve odgovornosti, u vezi s njezinim člankom 1., tumačenje nacionalnog propisa (članak 5. stavak 2. Zakona o građanskopravnoj odgovornosti i osiguranju u području upotrebe motornih vozila) prema kojem se, u slučajevima poput onog o kojem je riječ u glavnom postupku, smatra da je šteta nastala na poluprikolici isključena iz pokrića obveznog osiguranja tegljača ili vučnog vozila jer se poluprikolica izjednačava s predmetima koji se prevoze u tegljaču ili vučnom vozilu odnosno čak se smatra da, kada je riječ o materijalnoj šteti, poluprikolica čini jedinstveno vozilo s tegljačem ili vučnim vozilom?
      
         (1)  SL 2009., L 263, str. 11. (SL, posebno izdanje na hrvatskom jeziku, poglavlje 6., svezak 7., str. 114.)